ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าหัวพันธุ์มันฝรั่งจากแคนาดาพ.ศ. ๒๕๕๙ กรมวิชาการเกษตรได้วิเคราะห์ความเสี่ยงศัตรูพืชของหัวพันธุ์มันฝรั่งนำเข้าเพื่อการค้าจากแคนาดาเสร็จสิ้นแล้วอาศัยอำนาจตามความในมาตรา๘ (๒) และมาตรา ๑๐ แห่งพระราชบัญญัติกักพืช พ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช(ฉบับที่ ๓) พ.ศ. ๒๕๕๑ อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำหัวพันธุ์มันฝรั่งจากแคนาดาเข้ามาในราชอาณาจักรเพื่อการเพาะปลูกดังต่อไปนี้ข้อ ๑ ประกาศนี้เรียกว่าประกาศกรมวิชาการเกษตร เรื่อง เงื่อนไขการนำเข้าหัวพันธุ์มันฝรั่งจากแคนาดาพ.ศ. ๒๕๕๙ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๓ ให้ยกเลิกประกาศกรมวิชาการเกษตรเรื่อง เงื่อนไขการนำเข้าหัวพันธุ์มันฝรั่งจากแคนาดา พ.ศ. ๒๕๕๒ ลงวันที่ ๑๖กรกฎาคม ๒๕๕๒ข้อ๔ ชนิดพืชที่อนุญาตหัวพันธุ์มันฝรั่ง(seed potato, Solanum tuberosum)ข้อ๕ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับหัวพันธุ์มันฝรั่งจากแคนาดาปรากฏตามเอกสารแนบท้ายประกาศนี้ข้อ๖ หน่วยงานที่รับผิดชอบ๖.๑ราชอาณาจักรไทย คือ กรมวิชาการเกษตร๖.๒แคนาดา คือ Canadian Food Inspection Agency ได้รับมอบหมายให้เป็นองค์กรอารักขาพืชแห่งชาติ (National Plant Protection Organization) อย่างเป็นทางการของแคนาดา ซึ่งต่อไปในประกาศนี้จะเรียกว่า CFIAข้อ๗ การอนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ๘ วิธีการขนส่งต้องส่งหัวพันธุ์มันฝรั่งมาจากเมืองท่าแห่งหนึ่งในแคนาดาไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ๙ ห้องปฏิบัติการที่ได้รับการรับรองการตรวจสอบสำหรับการรับรองหัวพันธุ์มันฝรั่งและการรับรองสุขอนามัยพืชต้องดำเนินการโดยห้องปฏิบัติการของCFIA หรือห้องปฏิบัติการที่ได้รับการรับรองจาก CFIAข้อ๑๐ แหล่งปลูก๑๐.๑หัวพันธุ์มันฝรั่งต้องมาจากแหล่งปลูกในแคนาดาซึ่ง CFIA กำหนดว่าเป็นแหล่งปลูกหัวพันธุ์มันฝรั่งสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแหล่งปลูกนั้นก่อนการส่งออก๑๐.๒หัวพันธุ์มันฝรั่งเฉพาะจากแหล่งปลูกในรัฐต่อไปนี้ในแคนาดาได้รับอนุญาตให้นำเข้ามาในราชอาณาจักรไทย๑๐.๒.๑รัฐนิวบรันสวิก (New Brunswick)๑๐.๒.๒รัฐปรินซ์เอ็ดเวิร์ดไอแลนด์ (Prince Edward Island)๑๐.๒.๓รัฐแอลเบอร์ตา (Alberta)ข้อ๑๑ การผลิตและการรับรอง๑๑.๑หัวพันธุ์มันฝรั่งจากแคนาดาต้องผ่านการตรวจรับรองตามข้อกำหนดของหน่วยงานที่มีอำนาจตรวจรับรองและระบบการตรวจรับรองหัวพันธุ์มันฝรั่งซึ่งเป็นที่ยอมรับหน่วยงาน CFIA ได้รับการยอมรับว่าเป็นหน่วยงานที่มีอำนาจตรวจรับรองหัวพันธุ์มันฝรั่งในแคนาดาเพื่อพิสูจน์และรับรองหัวพันธุ์มันฝรั่งส่งออกไปยังราชอาณาจักรไทยภายใต้ระบบการรับรองหัวพันธุ์มันฝรั่งแห่งแคนาดา(Canadian Seed Potato Certification Program) เพื่อให้เป็นไปตามข้อกำหนดสุขอนามัยพืชซึ่งระบุไว้ในประกาศฉบับนี้๑๑.๒ยกเว้นกรณีที่ได้ระบุไว้การผลิตหัวพันธุ์มันฝรั่งต้องผ่านการตรวจรับรองให้เป็นไปตามกฎหมายซึ่งบัญญัติไว้ในSeed Act (R.S., 1985, c. S - 8)และ Seed Regulations (C.R.C., c. 1400) Part II Seed Potatoes (sections 45 - 62)๑๑.๓เป็นที่ยอมรับว่าระบบการรับรองหัวพันธุ์มันฝรั่งแห่งแคนาดานั้นได้กำหนดระดับที่ยอมรับได้เท่ากับศูนย์สำหรับโรค bacterial ring rot, Clavibacter michiganensis subsp. sepedonicus และ Potato spindle tuber viroid (PSTVd)๑๑.๔ หน่วยงานที่มีอำนาจตรวจรับรองจะออกบัตรรับรองหัวพันธุ์มันฝรั่งต่อเมื่อหัวพันธุ์มันฝรั่งเป็นไปตามข้อกำหนดสุขอนามัยพืชซึ่งระบุไว้ในประกาศฉบับนี้เท่านั้นหมายเลขการรับรองหัวพันธุ์มันฝรั่งต้องระบุไว้บนบัตรรับรองหัวพันธุ์มันฝรั่งและใบรับรองสุขอนามัยพืชทั้งนี้ เพื่อให้สามารถตรวจสอบย้อนกลับได้อย่างรวดเร็วกรณีที่พบว่าหัวพันธุ์มันฝรั่งนำเข้ามีปัญหาข้อ๑๒ ข้อกำหนดสำหรับดิน๑๒.๑ต้องจัดการหัวพันธุ์มันฝรั่งให้ปราศจากดินเท่าที่จะเป็นไปได้ในทางปฏิบัติ๑๒.๒ดินที่มีลักษณะเป็นผงติดมากับหัวพันธุ์มันฝรั่งต้องมีน้ำหนักไม่เกิน ๑๐๐ กรัม ต่อหัวพันธุ์มันฝรั่งน้ำหนัก๕๐ กิโลกรัม (เท่ากับร้อยละ ๐.๒ โดยน้ำหนัก)สำหรับดินที่มีลักษณะเป็นก้อนเกาะติดบนหัวพันธุ์มันฝรั่งครอบคลุมพื้นที่ผิวเกินกว่าร้อยละ ๒๐ ต้องมีไม่เกินจำนวน ๓๐ หัว จากตัวอย่างหัวพันธุ์มันฝรั่งจำนวน ๖๐๐ หัว (เท่ากับร้อยละ ๕)ข้อ๑๓ ข้อกำหนดสำหรับไส้เดือนฝอยศัตรูพืชกักกัน๑๓.๑บางพื้นที่ในรัฐแอลเบอร์ตา (Alberta) รัฐบริติชโคลัมเบีย(British Columbia) รัฐนิวฟันด์แลนด์และแลบราดอร์ (Newfoundland and Labrador) และรัฐควิเบก (Quebec) ในแคนาดาพบว่ามีการแพร่ระบาดของไส้เดือนฝอยซีสต์มันฝรั่ง ได้แก่ palecyst nematode, Globodera pallida และ golden nematode, Globodera rostochiensis๑๓.๒ห้ามนำเข้าราชอาณาจักรไทยสำหรับหัวพันธุ์มันฝรั่งที่มาจากพื้นที่ซึ่งประกาศเป็นเขตควบคุมไส้เดือนฝอยซีสต์มันฝรั่งในแคนาดาและหัวพันธุ์มันฝรั่งจากแปลงผลิตหัวพันธุ์มันฝรั่งซึ่งผลการตรวจสอบดินพบไส้เดือนฝอยซีสต์มันฝรั่ง๑๓.๓ต้องมีการบังคับใช้กฎระเบียบด้านสุขอนามัยพืชเพื่อห้ามหรือจำกัดการขนส่งหรือเคลื่อนย้ายพืชหรือสิ่งอื่นใดซึ่งอาจทำให้ไส้เดือนฝอยซีสต์มันฝรั่งเกิดการแพร่กระจายออกไปจากพื้นที่ที่มีการระบาด๑๓.๔ต้องดำเนินการตรวจไส้เดือนฝอยซีสต์มันฝรั่งในดินอย่างเป็นทางการในแปลงผลิตหัวพันธุ์มันฝรั่งก่อนเริ่มปลูกหรือก่อนเก็บเกี่ยวมันฝรั่งเฉพาะหัวพันธุ์มันฝรั่งปลูกในแปลงผลิตหัวพันธุ์มันฝรั่งซึ่งปลอดจากไส้เดือนฝอยซีสต์มันฝรั่งเท่านั้นจะได้รับอนุญาตให้นำเข้าราชอาณาจักรไทยการรับรองไส้เดือนฝอยซีสต์มันฝรั่งในแปลงผลิตหัวพันธุ์มันฝรั่งต้องเป็นไปตามวิธีการซึ่งเห็นพ้องร่วมกันนอกจากนี้ต้องตรวจวิเคราะห์ตัวอย่างดินในห้องปฏิบัติการของ CFIA เท่านั้น๑๓.๕นอกจากไส้เดือนฝอยซีสต์มันฝรั่งแล้ว หัวพันธุ์มันฝรั่งต้องมาจากแปลงผลิตหัวพันธุ์มันฝรั่งซึ่งปราศจากไส้เดือนฝอยศัตรูพืชกักกันตามที่ระบุไว้ในประกาศฉบับนี้โดยอาศัยข้อมูลจากการเฝ้าระวังอย่างเป็นทางการข้อ๑๔ ข้อกำหนดสำหรับโรคพืชกักกันซึ่งมีสาเหตุมาจากรา๑๔.๑โรค potato wart, Synchytrium endobioticum๑๔.๑.๑ห้ามนำเข้าราชอาณาจักรไทยสำหรับหัวพันธุ์มันฝรั่งซึ่งมาจากแปลงผลิตหัวพันธุ์ที่มีการแพร่ระบาดของโรคpotato wart๑๔.๑.๒หัวพันธุ์มันฝรั่งที่จะส่งออกมายังราชอาณาจักรไทยต้องผลิตจากแปลงผลิตหัวพันธุ์มันฝรั่งซึ่งไม่เคยมีรายงานการตรวจพบโรคpotato wart อย่างน้อยเป็นระยะทาง ๕ กิโลเมตรจากแปลงปลูกมันฝรั่งที่พบโรคpotato wart๑๔.๑.๓ต้องมีการบังคับใช้กฎระเบียบด้านสุขอนามัยพืชเพื่อห้ามหรือจำกัดการขนส่งหรือเคลื่อนย้ายพืชหรือสิ่งอื่นใดซึ่งอาจทำให้โรคpotato wart เกิดการแพร่กระจายออกไปจากพื้นที่ที่มีการระบาด๑๔.๒ระดับที่ยอมรับได้สำหรับโรค powdery scab ซึ่งมีสาเหตุจากราSpongospora subterranea ต้องมีหัวพันธุ์มันฝรั่งจำนวนไม่เกินร้อยละ๒ ซึ่งแสดงอาการของโรคที่สามารถตรวจพบได้ระดับของโรค powderyscab ซึ่งแสดงอาการที่สามารถตรวจพบได้คือ จำนวน ๕รอยแผลหรือมากกว่าต่อหัว๑๔.๓ระดับที่ยอมรับได้สำหรับโรค skin spot ซึ่งมีสาเหตุจากราPolyscytalumpustulans ต้องมีหัวพันธุ์มันฝรั่งจำนวนไม่เกินร้อยละ๒ ซึ่งแสดงอาการของโรคที่สามารถตรวจพบได้ระดับของโรคskin spot ซึ่งแสดงอาการที่สามารถตรวจพบได้คือ จำนวน ๕ รอยแผลหรือมากกว่าต่อหัวข้อ๑๕ ข้อกำหนดสำหรับโรคพืชกักกันซึ่งมีสาเหตุมาจากแบคทีเรีย๑๕.๑ห้ามนำเข้าราชอาณาจักรไทยสำหรับหัวพันธุ์มันฝรั่งซึ่งมาจากแปลงผลิตหัวพันธุ์มันฝรั่งที่มีการแพร่ระบาดของโรคbacterial ring rot, Clavibacter michiganensis subsp. sepedonicus และแปลงผลิตหัวพันธุ์มันฝรั่งซึ่งใช้เครื่องจักรกล สถานที่ และหรือพนักงานร่วมกัน๑๕.๒ต้องมีการบังคับใช้กฎระเบียบด้านสุขอนามัยพืชเพื่อห้ามหรือจำกัดการขนส่งหรือเคลื่อนย้ายพืชหรือสิ่งอื่นใดซึ่งอาจทำให้โรคbacterial ring rot เกิดการแพร่กระจายออกไปจากพื้นที่ที่มีการพบโรค๑๕.๓ต้องตรวจวิเคราะห์หัวพันธุ์มันฝรั่งจากแปลงผลิตที่จะส่งออกมายังราชอาณาจักรไทยในห้องปฏิบัติการเพื่อตรวจหาโรคbacterial ring rot โดยห้องปฏิบัติการของCFIA หรือห้องปฏิบัติการที่ได้รับการรับรองจาก CFIA เฉพาะหัวพันธุ์มันฝรั่งจากแปลงผลิตซึ่งผลการตรวจวิเคราะห์ไม่พบโรค bacterial ring rot เท่านั้นจะได้รับอนุญาตให้นำเข้าราชอาณาจักรไทย๑๕.๔วิธีการตรวจสำหรับโรค bacterial ring rot ต้องเป็นไปตามรายละเอียดที่ระบุไว้ในDirective D - ๙๗- ๑๒ เรื่อง Seed potato certification program - Bacterial ring rot testing program for field grown seed potatoesข้อ๑๖ ข้อกำหนดสำหรับโรคพืชกักกันซึ่งมีสาเหตุมาจากไวรัส๑๖.๑หัวพันธุ์มันฝรั่งต้องปลูกในแปลงผลิตหัวพันธุ์มันฝรั่งซึ่งเจ้าหน้าที่ของหน่วยงานที่มีอำนาจตรวจรับรองได้ตรวจอาการของโรคที่เกิดจากไวรัสบนต้นมันฝรั่งด้วยสายตาในระหว่างช่วงฤดูปลูกตามหลักเกณฑ์ที่กำหนดไว้ในSeed Regulations (C.R.C., c. 1400) Part II Seed Potatoes (sections 45 - 62)และต้องปลอดจากโรคมันฝรั่งซึ่งมีสาเหตุมาจากไวรัสศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้ ยกเว้นไวรัสที่ระบุไว้ในข้อ ๑๖.๔ นอกจากนี้ระดับที่ยอมรับได้สำหรับโรคซึ่งมีสาเหตุมาจากไวรัสทุกชนิดนอกเหนือจากไวรัสศัตรูพืชกักกันในแปลงผลิตหัวพันธุ์มันฝรั่งต้องไม่เกินร้อยละ๐.๑๑๖.๒นอกเหนือจากการตรวจอาการของโรคที่เกิดจากไวรัสบนต้นมันฝรั่งด้วยสายตาแล้วต้องตรวจวิเคราะห์การเข้าทำลายของโรคPotato virus Y (PVY) และ Potato leaf roll virus (PLRV) บนหัวพันธุ์มันฝรั่งในห้องปฏิบัติการที่ได้รับการรับรองตามวิธีการซึ่งเห็นพ้องร่วมกันระดับที่ยอมรับได้สำหรับโรคPVY และ PLRV บนหัวพันธุ์มันฝรั่งจากแปลงปลูกที่กำหนดต้องไม่เกินร้อยละ๔ ปัจจุบันวิธีการซึ่งเห็นพ้องร่วมกันสำหรับตรวจหาการทำลายของโรค PVY และ PLRV จากใบและหน่อมีรายละเอียดดังนี้๑๖.๒.๑ตรวจจากใบ:เก็บรวบรวมใบมันฝรั่งจากแปลงผลิตหัวพันธุ์มันฝรั่งก่อนการฉีดพ่นสารเคมีทำลายต้นมันฝรั่งและตรวจวิเคราะห์ใบด้วยเทคนิค enzyme - linked immunosorbent assay (ELISA) หรือ polymerase chain reaction (PCR) ตามกระบวนการของ CFIA ดังต่อไปนี้(ก) วิธีการตรวจไวรัสประกอบด้วยการเก็บใบมันฝรั่งจำนวน ๓๐๐ใบจากแปลงผลิตหัวพันธุ์มันฝรั่งที่กำหนด (ต่อพื้นที่แปลงผลิตหัวพันธุ์ ๑๐ เฮกตาร์)มัดรวมกัน ๑๕ มัด มัดละ ๒๐ ใบ(ข) สำหรับการตรวจหาระดับการทำลายของไวรัสที่น้อยกว่า ร้อยละ๔ ที่ระดับความเชื่อมั่นร้อยละ๙๕ นั้น หัวพันธุ์มันฝรั่งต้องถูกปฏิเสธการส่งออกไปยังราชอาณาจักรไทยหากจำนวน ๖การทดสอบจากจำนวน ๑๕ การทดสอบแสดงผลบวก๑๖.๒.๒ ตรวจจากหน่อหรือหัวพันธุ์:ตรวจวิเคราะห์ไวรัสกับหน่อหรือหัวพันธุ์ด้วยเทคนิค ELISA หรือ PCR ตามกระบวนการของ CFIA ดังต่อไปนี้(ก) สุ่มหัวพันธุ์มันฝรั่งจำนวน ๓๐๐ หัวจากแปลงผลิตหัวพันธุ์มันฝรั่งที่กำหนด (ต่อพื้นที่แปลงผลิตหัวพันธุ์ ๑๐ เฮกตาร์)ในระหว่างการเก็บเกี่ยวหรือจากสินค้าส่งออกนำหัวพันธุ์มันฝรั่งไปเพาะไว้ในโรงเรือนเมื่องอกแล้วจึงนำไปตรวจด้วยวิธี ELISA หรือเฉือนตาหัวพันธุ์มันฝรั่งแล้วนำไปตรวจสอบโดยตรงด้วยเทคนิคPCR(ข)สุ่มหน่อจากหัวพันธุ์มันฝรั่งแยกรวมกันเป็น ๑๕ กลุ่ม แต่ละกลุ่มมี ๒๐ หน่อสำหรับการตรวจหาระดับการทำลายของไวรัสที่น้อยกว่าร้อยละ ๔ที่ระดับความเชื่อมั่นร้อยละ ๙๕ นั้น หัวพันธุ์มันฝรั่งต้องถูกปฏิเสธการส่งออกไปยังราชอาณาจักรไทยหากจำนวน๖ การทดสอบจากจำนวน ๑๕ การทดสอบแสดงผลบวก๑๖.๓ห้องปฏิบัติการที่ได้รับการรับรองต้องเก็บรักษาใบรายงานผลการตรวจการทำลายของโรค PVY และ PLRV บนหัวพันธุ์มันฝรั่งในห้องปฏิบัติการและต้องส่งมอบให้แก่กรมวิชาการเกษตรเมื่อได้รับการร้องขอใบรายงานผลการตรวจควรมีข้อมูลเพียงพอสำหรับการตรวจสอบย้อนกลับเช่น เกษตรกร ผู้ส่งออก หมายเลขการรับรองหัวพันธุ์มันฝรั่งจำนวนตัวอย่างที่ตรวจและผลการตรวจ เป็นต้น๑๖.๔กรณีของโรค Potato mop top virus (PMTV) ระดับที่ยอมรับสำหรับการตรวจด้วยสายตากับหัวพันธุ์มันฝรั่งจากแปลงผลิตหัวพันธุ์มันฝรั่งที่กำหนดนั้นต้องไม่ปรากฏอาการของโรคข้อ๑๗ ข้อกำหนดสำหรับบรรจุภัณฑ์และฉลาก๑๗.๑ต้องบรรจุหัวพันธุ์มันฝรั่งน้ำหนัก ๒๕ - ๕๐ กิโลกรัมในกระสอบซึ่งต้องเป็นกระสอบใหม่และปิดปากกระสอบเมื่อบรรจุหัวพันธุ์มันฝรั่งแล้ว๑๗.๒ต้องติดบัตรรับรองหัวพันธุ์มันฝรั่งบนกระสอบบรรจุหัวพันธุ์มันฝรั่งรายละเอียดของฉลากบนบัตรรับรองหัวพันธุ์มันฝรั่งต้องเป็นไปตามข้อกำหนดของCFIAข้อ๑๘ การตรวจส่งออก๑๘.๑หัวพันธุ์มันฝรั่งซึ่งเป็นสินค้าที่จะส่งออกไปยังราชอาณาจักรไทยต้องผ่านการตรวจของเจ้าหน้าที่ก่อนหรือระหว่างการขนถ่ายช่วงสุดท้ายของการขนส่งเมื่อดำเนินการตรวจเสร็จสิ้นแล้วต้องปิดตู้และปิดผนึกตู้ขนส่งสินค้าโดยทันที๑๘.๒เจ้าหน้าที่ต้องออกใบรับรองสุขอนามัยพืชให้กับหัวพันธุ์มันฝรั่งซึ่งเป็นไปตามข้อกำหนดที่ระบุไว้ในประกาศฉบับนี้เท่านั้นข้อ๑๙ การรับรองสุขอนามัยพืช๑๙.๑ต้องแนบใบรับรองสุขอนามัยพืชมาพร้อมกับสินค้าหัวพันธุ์มันฝรั่งจากแคนาดาทุกครั้งที่มีการนำเข้าและต้องระบุรัฐที่เป็นแหล่งกำเนิดของหัวพันธุ์มันฝรั่ง๑๙.๒ใบรับรองสุขอนามัยพืชต้องระบุข้อความเพิ่มเติม ดังต่อไปนี้The seed potatoes this consignment were produced Canada accordance with the conditions governing entry of seed potatoes to Thailand and inspected and found to be free of quarantine pests๑๙.๓ต้องบันทึกหมายเลขตู้ขนส่งสินค้า (สำหรับการขนส่งทางน้ำเท่านั้น)และหมายเลขการรับรองหัวพันธุ์มันฝรั่งของหัวพันธุ์มันฝรั่งในแต่ละตู้ขนส่งสินค้าบนใบรับรองสุขอนามัยพืชหรือในเอกสารแนบข้อ๒๐ การตรวจนำเข้า๒๐.๑เมื่อหัวพันธุ์มันฝรั่งมาถึงด่านนำเข้าในราชอาณาจักรไทยการตรวจหัวพันธุ์มันฝรั่งจะดำเนินการหลังจากที่มีการตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๒๐.๒กรมวิชาการเกษตรมีสิทธิ์สั่งให้ส่งกลับหรือสั่งให้ทำลายซึ่งหัวพันธุ์มันฝรั่งโดยผู้นำเข้าเป็นผู้รับผิดชอบค่าใช้จ่ายในกรณีที่การรับรองหัวพันธุ์มันฝรั่งไม่เป็นไปตามข้อกำหนดนำเข้าด้านสุขอนามัยพืชหรือผนึกปิดตู้ขนส่งสินค้าชำรุดหรือเสียหาย๒๐.๓ถ้าตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้หรือตรวจพบว่าเกินกว่าระดับที่ยอมรับได้ในระหว่างการตรวจนำเข้าหัวพันธุ์มันฝรั่งดังกล่าวต้องถูกส่งกลับหรือถูกทำลายโดยผู้นำเข้าเป็นผู้รับผิดชอบค่าใช้จ่ายกรมวิชาการเกษตรจะแจ้งให้ CFIA ทราบถึงการไม่ปฏิบัติตามข้อกำหนด และขึ้นอยู่กับสภาวการณ์กรมวิชาการเกษตรอาจระงับการนำเข้าหัวพันธุ์มันฝรั่งจากกองนั้น แปลงปลูก รัฐ หรือทั้งประเทศ๒๐.๔CFIA ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุของการไม่ปฏิบัติตามข้อกำหนดและได้มีการดำเนินการแก้ไขแล้วจนเป็นที่ยอมรับของกรมวิชาการเกษตร๒๐.๕ถ้าตรวจพบสิ่งมีชีวิตชนิดอื่นที่ยังคงมีชีวิตและไม่มีรายชื่อปรากฏอยู่ในเอกสารแนบท้ายประกาศนี้ซึ่งมีศักยภาพสำคัญด้านกักกันพืชต่อราชอาณาจักรไทยต้องกำจัดศัตรูพืชบนหัวพันธุ์มันฝรั่งด้วยวิธีการที่เหมาะสม (ถ้ามีวิธีการกำจัด)ส่งกลับ หรือทำลาย โดยผู้นำเข้าเป็นผู้รับผิดชอบค่าใช้จ่ายกรมวิชาการเกษตรมีสิทธิสั่งให้หยุดการนำเข้าหัวพันธุ์มันฝรั่งเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๒๐.๖ถึงแม้ว่าหัวพันธุ์มันฝรั่งจะได้รับการตรวจปล่อยให้นำออกไปจากด่านนำเข้าแล้ว ถ้ามีเหตุอันควรเชื่อจากหลักฐานว่าหัวพันธุ์มันฝรั่งนำเข้าจากบางแหล่งปลูกซึ่งอาจมีศัตรูพืชกักกันติดมาด้วยหัวพันธุ์มันฝรั่งจะถูกสั่งระงับไม่ให้นำไปปลูกและต้องถูกดำเนินมาตรการทางสุขอนามัยพืชที่เหมาะสมเพื่อป้องกันไม่ให้ศัตรูพืชกักกันแพร่กระจายออกไปภายใต้คำแนะนำของกรมวิชาการเกษตรผู้นำเข้าต้องเป็นผู้รับผิดชอบค่าใช้จ่ายสำหรับการดำเนินมาตรการดังกล่าวนั้น๒๐.๗ ผู้นำเข้าหัวพันธุ์มันฝรั่งต้องส่งรายละเอียดผู้ปลูกและพื้นที่ที่ปลูกหัวพันธุ์มันฝรั่งนำเข้าแก่กรมวิชาการเกษตรทันทีเมื่อได้รับการร้องขอนอกจากนี้ถ้ามีเหตุอันควรเชื่อได้ว่าอาจมีศัตรูพืชกักกันของมันฝรั่งในแปลงปลูกมันฝรั่งเจ้าหน้าที่กักกันพืชต้องดำเนินการสำรวจแปลงปลูกมันฝรั่งโดยทันที ผู้นำเข้าต้องเป็นผู้รับผิดชอบค่าใช้จ่ายสำหรับการสำรวจดังกล่าวนั้นข้อ๒๑ การประเมินกระบวนการส่งออก๒๑.๑หัวพันธุ์มันฝรั่งจากแหล่งปลูกตามที่ระบุไว้ในข้อ ๑๐.๒ในแคนาดาได้ผ่านการรับรองแล้วจากกรมวิชาการเกษตรให้ส่งออกหัวพันธุ์มันฝรั่งมายังราชอาณาจักรไทยการส่งออกหัวพันธุ์มันฝรั่งจากแหล่งผลิตอื่นซึ่งยังไม่ได้รับการรับรองนั้นจะเริ่มได้หลังจากกรมวิชาการเกษตรได้ทำการประเมินกระบวนการตรวจรับรองส่งออกหัวพันธุ์มันฝรั่งแล้วเท่านั้นโดยแคนาดาเป็นผู้รับผิดชอบค่าใช้จ่ายทั้งหมด๒๑.๒ในกรณีที่มีการระงับการนำเข้ากรมวิชาการเกษตรอาจส่งเจ้าหน้าที่เดินทางไปประเมินกระบวนการตรวจรับรองส่งออกในแคนาดาก่อนจะตัดสินใจอนุญาตให้นำเข้าหัวพันธุ์มันฝรั่งได้อีกต่อไปถ้ากรมวิชาการเกษตรพิจารณาแล้วเห็นว่าการประเมินวิธีการส่งออกมีความจำเป็นโดยแคนาดาเป็นผู้รับผิดชอบค่าใช้จ่ายทั้งหมดประกาศ ณ วันที่ ๒๘กันยายน พ.ศ. ๒๕๕๙สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของหัวพันธุ์มันฝรั่งจากแคนาดาแนบท้ายประกาศกรมวิชาการเกษตร เรื่อง เงื่อนไขการนำเข้าหัวพันธุ์มันฝรั่งจากแคนาดาพ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๕ ตุลาคม ๒๕๕๙วริญา/ตรวจ๑๗ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๒๑ ง/หน้า ๒๔/๓๐ กันยายน ๒๕๕๙